
til denne Bog skal være Publikum en Undskyld- 
ning for ^ at den — Bogen — ikke er saa god, 
som den burde være. 

Under ganske ordinære Omstændigheder 
vUde dette være ganske ordinært Skaberi. Her 
ikke. Bogen er fremkommen nødtvungent. Op- 
rindelig off enlig gjort i et Dagblad fremkaldte 
disse Portrætter og Skildringer i en socialistisk 
Avis el helt ud gement Angreb paa Forfs Privat- 
liv. I øjeblikkelig Ophidselse herover afgav jeg 
offentligt Lefte om, al nu vilde Portrætterne og 
Skildringerne blive publicerede i Bogform, og 
jeg ser ikke, hvorledes jeg da skal slippe fra at 
gere det, hvor ringe jeg end anser Bogen for 
at være. 

Det er da et Stykke ^Journalistik, der her 
forelægges. Artiklerne er ej tænkte som en Art 
Socialistbekæmpelse, kun som et lille Bidrag hl 
Forslaaelse af de Personligheder, der staar i 
Spidsen for den danske Socialisme. At denne 
Forslaaelse ej har været disse Mænd behagelig, 
faar være sin Sag, det har hverken været mm 
Hensigt al behage eller fornærme. Jeg har 
ønsket at oplyse et og andet om disse offenlige 
Personligheders Virksomhed som Førere, og for 
saa vidt som det er lykkedes mig at give et 
virkeligt Bidrag til disse Mænds Karakteristik, 
er denne daarlige Bog slet ikke saa ilde endda! 

Kjøbcnhavn, den 24. Februar 1892. 

Frejlif Olsen. 

Indledning. 

JJet erkendes fra alle Sider, at det danske Social- 
demokrati er en Magt, der øver Indflydelse og 
vinder i Betydning med hver Dag, der gaar. Man 
kan se bort fra det rent politiske. Det danske 
•Socialdemokrati, Arbejderbevægelsen, øver unæg- 
telig en vis Indflydelse paa Lovgivningsvirksom- 
heden — tusend og atter, tusend Gange er det 
sagt, at uden den socialdemokratiske Bevægelse 
havde vi ikke haft de Arbejderreformer, der er 
fremkomne siden 1870. Det er sandt. Men det 
er foreløbig ikke heri , man skal se den største 
Betydning i den Kendsgærning, at danske Arbej- 
dere samler og ordner sig i et bestemt Parti med 
revolutionære Læresætninger paa Programmet. 
Den rent praktiske Kamp mellem Socialdemokra- 
tiet og Samfundet, Dagens og Døgnets Kamp, 
den kæmpes ikke paa den politiske Arena , nej, 

Indledning. 



det er en Kamp paa selve Arbejdsmarken, i det 
daglige Liv, som det leves af Forretningsmanden, 
Fabrikanten, Bonden, Godsejeren, Haandværks- 
mesteren. Det er en meget snildt anlagt An- 
grebskrig mod Arbejdsgiverne , af hvem der for- 
dres højere Løn og mindre Arbejdstid, humanere 
Behandling, og hvem Partiet truer med ødelæg- 
gende Krigsanstalter, hvis de gør Modstand. 

Arbejdsgiveren skildrer da Socialismens Virk- 
ninger saaledes : Arbejderne bliver uvillige og 
tvære og opsætsige mod deres Principaler. De 
sløser med Arbejdet, giver næsvise Svar paa 
Irettesættelser, bliver dovne, fordringsfulde og 
umedgørlige, mistænksomme og vanskelige at 
tale sig til Rette med. De fabler om den Uret, 
de lider, og det gode Forhold mellem Arbejds- 
giveren og hans Folk er paa én Gang ødelagt. 
Den uvidende og til enhver abstrakt Tænkning 
ukapable Arbejder har paa én Gang faaet Ho- 
vedet fuldt af Tanker , som han enten slet ikke 
forstaar, eller misforstaar. De af den socialdemo- 
kratiske Foredragsholder i al Almindelighed ud- 
slyngede Anklager mod Samfundet og enkelte 
Klasser af dette overfører Arbejderen uden Kritik 
og derfor ofte uretfærdigt paa sine egne Forhold 

og anvender dem mod sin egen Principal. Der- 
fra Ufreden. Derfra Umuligheden af at komme 
overens, naar Socialismen først har grebet Arbej- 
dernes Sind. 

Socialisterne giver en anden Forklaring. Ar- 
bejderne, siger de, er blevne vakte til Bevidsthed 
om deres eget Værd som Mennesker. Harmen 
over Samfundsuretten , der øves, er rejst i dem. 
De vil ikke mere som viljeløse Maskiner lade sig 
bruge i Kapitalismens, i Udbyttersystemets Træde- 
mølle, samlende Rigdomme sammen til Samfun- 
dets Skadedyr, som med Hænderne i Skødet dyn- 
ger Guld sammen paa Arbejdernes Bekostning. 

Hvorledes man nu laver Forklaringen — ét 
er sikkert: Efter Socialismens Indtog er der ind- 
traadt en Forandring i Forholdet mellem Arbej- 
dere og Arbejdsgivere. Strejker og Lønstridig- 
heder, endeløse Forhandlinger, Udskældninger paa 
begge Sider, Anklager og Beskyldninger, Vrede 
og Bitterhed, Valgvrøvl og Mødespektakel, De- 
monstrationer og Protester løber ind i Forholdet 
mellem de Besiddende og de Besiddelsesløse. En 
ny, en, som det synes os, ond Aand er faret ind 
i Arbejderne, og alt det nye og stygge, der er 
kommet op i dem, kaldes med et forhadt Navn 

a Indledning. 

Socialisme , og Ansvaret for det nye og stygge 
lægges over paa de Folk, der i Bladartikler og 
agitatoriske Foredrag kæmper for de socialistiske 
Lærdommes Udbredelse. 

Det er da ret naturligt, at man kan ønske at 
lære disse Førere nærmere at kende. Ethvert 
fornuftigt Menneske vil uden Betænkning ind- 
rømme, at Modpartiernes, den rent politiske Presse, 
bedømmer disse Mænd ensidigt og derfor urigtigt, 
naar den karakteriserer dem som en Flok sam- 
vittighedsløse , til enhver upatriotisk Ugærning 
parate Levebrødspolitikere, der kun har rejst Stri- 
den og vedligeholder den for at høste saa og saa 
mange tusende Kroner om Aaret. I den hæftige 
Dagens Kamp er en saadan Karakteristik maaske 
nødvendig, skønt muligvis en fornuftig og ikke 
altfor hadsk Dom vilde gøre samme Nytte, men 
at den er uretfærdig og vildledende, vil enhver 
begribe. Man bliver ikke Fører paa lutter slette 
Egenskaber og urene Motiver. 

Danske Socialister , saaledes som vi i det 
efterfølgende agter at tegne dem, frembyder et 
ganske andet Helhedsbillede. Man gaar til et 
Studium af disse Mænd med alle de Fordomme i 
Hovedet og Antipatier i Sindet, som man nødes 

til at faa, naar man følger Begivenhedernes soci- 
aldemokratiske Udvikling med dens mange lidet 
tiltalende Sider, dens Udskejelser og dens bekla- 
gelige Virkninger. Men man gaar fra Under- 
søgelsen med en noget forbavset Erkendelse af 
det meget agtværdige og respektable, man har 
fundet hos disse Mænd. Man staar bestandig lige 
kold og ufølende overfor det, der er Kærnen i 
deres Program, men man hilser dem som Folk, 
der i Sandhed ikke har sat sig nogen taknemlig 
Opgave i Livet. Al den taabelige Snak om det 
socialistiske Førerskab som et Driverliv paa Ar- 
bejdernes Bekostning, alt dette er efter et nær- 
mere Bekendtskab udvisket. Man kan bekæmpe 
de Formaal, disse Mænd har, man kan afsky de 
Midler, de benytter, men man erkender, at det er 
Folk, der arbejder. Det er Folkeførere, fanatiske 
og blinde, ofte hult og tomt skvadronnerende , i 
deres ydre Fremtræden lidet tiltalende Folkeførere, 
men det er Arbejdere for en Sag, der har deres 
Hjærte, for en Stand, der har deres Kærlighed, 
Man gaar fra dem, lige vantro, men mindre hadsk, 
end man var, da man gav sig i Lag med dem. 

Il an er Topfiguren paa den socialdemokratiske 
Kransekage. Han er Partiets repræsentative Mand. 

Det er en lille, undersætsig, bred, førladen, 
sortskægget Mand med et ret intelligent Ansigt 
og et Par milde Øjne, som dog trods den elsk- 
værdige Mildhed kan lyne skarpt og hvast, naar 
Harmen kommer op i ham. 

Da den fattige lollandske Skrædersvend kom 
her til Byen, var han lige saa usocialdemokratisk 
som de fleste lollandske Skrædersvende er det 
endnu den Dag i Dag. Hr. Skrædermester Ther- 
kildsen, hos hvem han arbejdede en Tid, skildrer 
ham som en overordentlig dygtig Mand i sit Fag, 
men som et uroligt Hoved, der havde tusend 
andre Ting paa Hjærtet og i Tankerne end Skræ- 
deriet. 



y Google 



P. Holm. 7 

Under de for Socialdemokratiet saa ulykke- 
lige Tider efter Nedslaaetheden og Spliden, der 
fulgte paa Pio og Geleffs Forsvinden, arbejdede 
P. Holm sig op til en ledende Stilling i Partiet. 
Han studerede med Flid de socialdemokratiske 
Skrifter, talte ved alle mulige Lejligheder, glemte 
herover ikke sine egne Affærer, men satte en 
Herreekviperingsforretning i Gang, og staar nu 
som Socialdemokratiets bedste og mest ansete 
Mand. 

Navnlig under den langvarige og voldsomme 
Kamp om femte Kreds, først mod Goos y senere 
mod Ryssel y voksede P. Holms Popularitet. 

P. Holm er Socialdemokrat og Forretnings- 
mand. Han er Partiets fornemste Mand, men en 
Del af sin Prestige skylder han maaske mindre 
sine fremragende personlige Egenskaber end den 
Omstændighed, at han er aldrig gaaet til Bunds 
i Socialismen, den er aldrig blevet hans Nærings- 
vej, han har bevaret sin personlige Selvstændig- 
hed, han kan, hvad Dag han vil, gaa sin Vej, og 
han bliver den samme Mand for det. Han har 
sin Forretning, han er ikke ansat i Socialdemo- 
kratiet for saa og saa høj Gage. 

8 P. Holm. 

Og man maa ikke tro , at det er ham en 
Livssag at være socialdemokratisk Fører. Naar 
han er det endnu, er det ikke, fordi han klamrer 
sig til Posten, men fordi man ej vil undvære 
ham. Selvfølgelig er han en Ærgærrighed, og 
Populariteten lokker ham, men den plager ham 
endnu mere. Ofte har han erklæret, at nu er 
han ked af det, nu vil han ikke plages mere, nu 
vil han have Fred, ikke Dag ud og Dag ind træk- 
kes fra det ene Foreningsmøde efter det andet, 
jages til private Forhandlinger, offenlige Diskus- 
sionsmøder, Agitationsrejser, deltage i de endeløse 
og trættende Debatter om det ene og det samme. 
Han er i Virkeligheden en træt Mand, træt . af alt 
det, der kaldes socialistisk Diskurs. Den er og- 
saa udmattende, thi den føres med Arbejdere, med 
socialdemokratisk vakte Folk, som med den Umid- 
delbarhed , der udmærker dem , tager og føler 
grovt alvorligt og tungt paa Læresætningerne, og 
som vilde føle sig krænkede i deres Hjærters In- 
derste, hvis P. Holm ikke i den daglige Samtale 
behandlede Sagen med den samme dybe Alvor 
og optraadte med den samme Højtidelighed, som 
Social-Demokraten hver Dag gør det i sine lange 

alvorsfulde Spalter. Og at dette er trættende og 
udmattende, vil enhver begribe. 

P. Holm er den mest gammeldags af de 
kjøbenhavnske Socialistførere. De egentlige socia- 
listiske Læresætninger om Statens Overtagelse af 
al Ejendom og Udførelse af al Produktion — de 
interesserer ham ikke, han stiller sig sikkert meget 
skeptisk overfor disse fortræffelige Læresætningers 
Brugbarhed, tror end ikke paa dem som brugbare 
til Agitationsstof. Han holder sig nærmest til 
Kritik og Politik. Hans Kritik af de elendige Sam- 
fundsklasser er i Stil og Aand og Tone den 
samme som den, der raadede i Halvfjerdsernes 
Begyndelse. P. Holms Taler er Indignationens 
malmtunge Ord, de er de hæftige Udfald, de 
vrede Udmalinger af Nød og Elendighed i Mod- 
sætning til Kapitalisternes Liv i Overdaadighed. 
Det er dette der bærer P. Holms Taler. De 
gør stadig Lykke, men hans Tilhørere har alle 
et Indtryk af at have hørt det altsammen før, og 
det virker ikke synderligt paa de nogenlunde 
erfarne Rotter blandt Socialisterne. 

Men denne Indignation er heller ikke P. Holm 
i Kødet skaaren. Han er den mest borgerlige 
blandt Førerne, og der er i Virkeligheden mindre 

10 P. Holm. 

Ild, mindre Revolution i ham end i mangen 
ganske almindelig Radikaler. Han er en jævn og 
skikkelig Mand, der kun paa Grund af Forholdene, 
saadan som de nu én Gang er, er bleven Social- 
demokrat, og det er jo ikke hans Skyld, at de 
socialdemokratiske Læresætninger i sin Tid er 
blevne saa revolutionære, som de er. P. Holm, 
en velstaaende Forretningsmand, en lykkelig Fa- 
miliefader, har paa ingen Maade i Sinde at vælte 
Religion og Fædreland og Familieliv over Ende. 
Han er er statelig Repræsentant for det borgerlige 
kjøbenhavnske Socialdemokrati, der ses paa Møderne 
og i Optogene i lige saa elegant Festklædning 
som den, en kjøbenhavnsk Grosserer fra en af 
Skattebogens bedst anskrevne Pagina bærer. Naar 
P. Holm hamrer løs paa Samfundet, er det kun, 
fordi han paa Grund af sin Stilling føler sig for- 
pligtet dertil, og de fleste af hans skikkelige so- 
cialdemokratiske Tilhørere opfatter det da ogsaa 
saaledes og falder ikke paa at knyttte Næver til 
Angreb, fordi P. Holm slaar paa Tromme. 

lian er Specialist paa sit Omraade. Han er 
den danske Socialismes Statistiker. For ham er 
Statistiken saa meget som Visdommens Begyndelse 
og Ende. 

Oprindelig Handskemagersvend. Nu Forret- 
ningsfører i den kjøbenhavnske Socialisme. 

Den undersætsige, fastbyggede Mand med 
det blegfede og noget vredladne Ansigt, det lyse 
Overskæg og de tynde blonde Haartjavser gør et 
ganske ubetydeligt Indtryk. 

Nogen fremragende Begavelse er han da 
heller ikke. Han er en arbejdsom, grundig Forsker 
i sin Statistik, og han tror paa Statistiken som 
en Præst paa sin Gud. Hans statistiske Visdom 
gennemsyrer alt, hvad han skriver og taler. Han 
regner ud med tørre Tal, hvor meget der sultes 
herhjemme, hvor meget der fortjenes til Kapita- 

listerne, hvor meget Arbejderne faar af deres 
Arbejdsudbytte, og hvor meget de kunde faa, 
hvis Samfundet var indrettet efter P. Knudsens 
statistiske Hoved. Med sine Tal og Beregninger 
har han særlig ivrigt kastet sig over Sygekasse- 
forhold, Alderdomsforsørgelse osv. Og efter at 
Socialdemokratiet har bredt sig herhjemme, er 
det blevet en af hans kæreste Opgaver at udsende 
statistiske Opgørelser over Socialismens Udbred- 
else. Statistikens Tal er for P. Knudsen den 
eneste tilforladelige Historieskrivning og den eneste 
probate Maalestok for, hvad Fremtiden vil bringe. 
P. Knudsen er som bekendt Landstingsmand. 
De Medborgere, der udelukkende kender P. Knudsen 
fra Forhandlingerne i Landstinget, kender ham 
slet ikke. Landstingssalen trykker denne Rømers- 
gademand til Jorden. Man kender ikke P. Knudsen 
igen, naar han f. Eks. staar i en Samtale med 
Landstingsformanden Hr. Liebe, hvis kolde, men 
høflige Blik udtrykker, hvad det er for en dyb 
og uoverstigelig Kløft, der skiller de tvende Herrer. 
Hvis P. Knudsen ikke var den stædige Karakter, 
den noget halsstarrige Mand, som han er, saa 
vilde han synke helt i Jorden overfor denne 
myndige Højesteretsadvokat. Nu lykkes det ham 

dog altid under mange forlegne Buk og Skrabud 
at faa sagt Hr. Liebe, hvad han ønsker, og den 
erfarne og menneskekloge Hr. Liebe har forlængst 
opdaget, at intet er farligere end at opvække 
Trodsen i selv den mest forknytte Socialist. 
Derfor giver han gærne efter for P. Knudsens 
Forestillinger, naar det gælder et Udvalgsmøde, 
Omdeling af et Antal Socialistpjecer, Meddelelse 
fra Formandspladsen, Anmeldelse af Lovforslag 
eller lignende parlamentariske Smaating, som P. 
Knudsen ønsker fremmet efter sti Hoved. 

P. Knudsens Rigsdagstaler er heller ikke 
egnede til at give noget klart Begreb om, hvad 
Manden er. Naar man i Landstinget har hørt et 
Foredrag af ham, fristes man til at udbryde: 
Men det er jo Fredrik Bajer! P. Knudsen er 
i Landstinget virkelig ikke stort livligere end hin 
fredsæle Folketribun. 

Men paa de socialistiske Møder er P. Knudsen 
en helt anden Mand. Han taler daarligt, naar 
han indleder en Forhandling. Han har aldrig lært 
at give sig Tid. Ordene stolprer afsted efter 
hverandre i saa stor Fart, at han snubler over 
dem, stammer og hakker i det. Man befinder 
sig overfor en Mand, der har altfor meget at sige, 

og som i Hastværket ikke faar sagt, hvad han vil. 
— Han er saa indtaget i sine Tal og sine Ta- 
beller, at han løber surr i dem. Hans Tal og 
Tabeller er vævede sammen med vrede Udfald 
mod Samfundet og Kapitalisterne, og det hele 
bliver lidet tiltalende og lidet forstaaeligt. 

Men senere ud paa Aftenen, naar der har 
været Modstandere paa Tribunen, naar Hurraernes 
Spektakel og Pibernes hvinende Larm har sat 
Stemningen i Vejret, saa er P. Knudsen forandret. 
Saa farer han ud af sin statistiske Faarehud, og 
det levende Ord flyder ham let over Læben. 
Han glemmer Tallene, gaar løs med rammende 
Ord og giver Modstanderne Raat for Usødet Og 
saa vækker han livligt og oprigtigt Bifald. 

— — Det vilde være Synd at kalde P. 
Knudsen en Samfundsomvælter. Han er det 
skikkeligste og respektableste Menneske, Solen 
har skinnet paa, han ønsker for Alvor intet som 
helst væltet. Han har skabt sig en god Stilling, 
der ganske vist er forbundet med et besværligt 
Arbejde, men som ogsaa tilfredsstiller hans Ær- 
gærrighed, det er hans Ønske, at han maa bevare 
sin Stilling og saa forøvrigt leve i Fred. Det 
offenlige Spektakel keder ham utroligt, han be- 

tragter det som et Hovedarbejde, der skal udføres. 
Han siger derfor ikke et Ord, naar han ej just 
staar paa Talerstolen. Han er en ret utilgænge- 
lig, tavs og gnaven Mand i sit Privatliv. Under 
en Diskurs, der føres i en Dagligstue, sidder han 
tavs og ser paa de Andre med de Ord i Blikket: 
Hvor gider I dog snakke saa ivrigt her, hvor der 
ikke er en Forsamling at snakke til — ? 

P. Knudsen er en flittig Mand. Denne til- 
fredse og lykkelige socialistiske Familiefader ynder 
bedst at sidde hjemme i sin elegante Lejlighed i 
Nansensgade, fordybet i sine danske eller tyske 
Socialistskrifter, i sine Tabeller og Beregninger, 
og han gaar kun ud til Møderne, fordi det er 
hans Pligt at gøre det. 

Det er en Mand, hvis hele Fremtræden ej er 
egnet til at vække Massernes Begejstring. Men 
han æres i Partiet som en dygtig og paalidelig 
Socialdemokrat, og med Respekt nævner Socia- 
listerne denne Mands Navn, selv om der ikke er 
nogen som helst begejstret Glæde over ham. 

Hvad er det dog for et Slid at holde Styr paa 
de Arbejdere, som man selv har vakt til social- 
demokratisk Liv! Dette Udraab har sikkert lydt 
fra mangen Folkefører og Arbejderleder, naar han 
med Ængstelse har set sin Gærning bære Frugter, 
som han ikke har tænkt sig. Han rejser Liden- 
skaben i en Samfundsklasse — og inden han har 
set sig om, er Lidenskaben langt ud over de 
Grænser, han selv har sat. Saa følger han enten 
med, og han beholder sin Stilling som Leder, 
eller han gør Modstand, og han bliver tram- 
pet ned. 

Naturligvis er det besværligst med Arbejderne. 
De er saa umiddelbare. De tænker saa enkelt. 
De lader saa let Vreden og Harmen løbe at 
med sig, de tager Agitationens store Ord og 
Trusler altfor bogstaveligt, med de folkelige Smig- 

reners Dagblads-Fraser som Grundlag tiltror de 
sig større Magt, end de har, og de er som Følge 
heraf uimodtagelige for Fornuftslutninger. Føler 
de sig forurettede, da ser de absolut kun Sagen 
fra én Side, de magter ikke at veje Mulighederne, 
at bedømme Chancerne, de fordrer kun den for- 
mentlige Uret hævnet, og de er blinde for, at en 
Hævnkamp maaske kan blive langt farligere for 
dem selv end for dem, mod hvem Kampen er 
rettet. 

En Aften kommer de socialistiske Arbejdere 
i et Fag hjem fra Fabrikerne eller Værkstederne, 
i høj Grad ophidsede over en Lønnedsættelse, en 
Overordnets Optræden, et nyt Arbejdsreglement 
el. lign. Gennem Samtaler under Maaltiderne, 
paa Hjemvejen, i Knejperne, vokser Vreden, den 
giver sig offenligt Udtryk i en journalistisk til- 
lavet Udskældning i Soctal-Demokraten , og en 
skønne Dag indvarsles de vrede Folk til en Gene- 
ralforsamling for at drøfte Spørgsmaalet. 

Paa Generalforsamlingen møder saa de kø- 
benhavnske Fagforeningers Overpræsident, Maler 

j* j€MS€fl. 

Det er en middelhøj, skikkeligt udseende 
Borgermand, med rødligt Fuldskæg og et mildt, 

2 

venligt Ansigt, der under et vindende Smil gem- 
mer en stor Fond af medfødt Snuhed og Behæn- 
dighed. 

J. Jensen har langsomt kæmpet sig frem til 
en mægtig Plads i Socialdemokratiet. Rejsende 
Agitator, Folketingskandidat paa forskellige Ste- 
der, Journalist ved Social-Demokralen^ Overfor- 
mand for Fagforeningerne — det er hans Løbe- 
bane. 

Det er J. Jensen, der har med Strejkevæsnets 
ondartede Socialisme at gøre — og det er paa 
dette Omraade, han viser sin største Indflydelse. 

Og man kan sige om J. Jensen: Gik det 
efter hans Hoved, saa fik Arbejderne indrømmet 
alle de Lønfordringer, som de stiller, hvis det 
kunde lade sig gøre uden Strejk — men saa er- 
klærede de heller aldrig Strejk, uden at Chancerne 
for Sejr var som 99 mod 1. 

Men de vrede Fagforeningsfolk, der møder 
paa den ekstraordinære Generalforsamling, er van- 
skelige at styre. Salen genlyder af Klager og 
forbitrede Beskyldninger mod de fordømte Ar- 
bejdsherrer; al den misforstaaede og ufordøjede 
Socialisme, der findes i de urolige Hoveder, kom- 
mer op; de mest forsorne af Fagforeningens 

Individer farer op paa Talerstolen og slaar i Bor- 
det og forsikrer, at nu skal Arbejdernes Fjender 
knuses, og ingen Forlig og ingen Eftergivenhed, 
nu maa det være forbi, nu skal Arbejderne vise, 
at de vil ikke taale alt, hvad der bydes dem af 
det Kleresi, der ruger over Guldsækkene og lever 
højt af Arbejdernes trælsomme Slid! 

Hvad der kan siges i en saadan Forsam- 
ling — ! 

Og de hidsige og de stortalende har Bifaldet 
for sig, og Bifaldsrusen gjør dem blot endnu vil- 
dere* De skikkelige og fredsommelige er kede 
over det hele, medens Urostifterne, Radikalerne, 
larmer sig op til Herredømmet. 

Under saadanne Omstændigheder er det ikke 
udelt fornøjeligt at være Socialismens Overpræ- 
sident. 

Men J. Jensen er Manden. Han har en Ævne, 

som vistnok ingen anden har i tilsvarende Grad: 

han kan snakke Folk til Tavshed. Det er ingen 

Sag at snakke, men Jensen snakker med Forstand. 

Og naar han med sin godmodige og ustandselige 

Snaksomhed har faaet Ro i Salen, saa tager han 

fat med en Veltalenhed, der gør Virkning. Saa 

taler han til Hjærte og Forstand, saa taler han 

indtrængende og formanende, han er ikke bange 
for at skænde, han har saa megen Avtoritet og 
saa meget Mod, at han kan sige: »Er I splitter- 
gale, at I vil have Strejk nu, hvor I kun kan 
være sikre paa én Ting, nemlig paa Nederlag? 
. . .« Det er slemme Ting, der skal siges, naar 
der fra Ledernes Side skal gaas frem mod en 
opdukkende Strejk. Det maa naturligvis indrøm- 
mes, at de kære Arbejderes Fordringer er billige 
og retfærdige, men det skal med overbevisende 
og indtrængende Ord, med Tal og Sammen- 
ligninger gøres dem begribeligt, at det gaar sandt 
for Dyden ikke altid til her i Verden, som Præ- 
sten og Social-Demokraten præker. Med andre 
Ord: Paa en saadan privat Generalforsamling maa 
den rene og usminkede Sandhed frem, om den 
saa skal frem mellem Ribbenene. Naar det gæl- 
der om at afværge en dum Strejk, som kan komme 
til at koste Partiet Tusender og atter Tusender, 
og som for lange Tider kan virke ødelæggende 
og lammende paa Organisationen, saa maa intet 
Middel lades uforsøgt. 

Og J. Jensen er en Mand, der forstaar at 
male Fanden paa Væggen. Sulten og Elendig- 
heden i Arbejderhjemmene, de i Forvejen halv- 

tømte Strejkekasser, de daarlige Tider, Umulig- 
heden af at holde ud mere end en ganske kort 
Tid, fuldstændigt Nederlag som den visse Udgang 
paa Strejken — med største Virtuositet bringer 
J. Jensen disse Forestillinger og Argumenter i 
Marken. 

Saa ender Mødet med, at der nedsættes et 
Udvalg, der skal forhandle med Arbejdsgiverne. 
J. Jensen er Udvalgets selvskrevne Formand. 

Og overfor Arbeidsgiverne optræder atter J. 
Jensen som den Mand, der maler Fanden paa 
Væggen. Men nu har Sagen rigtignok faaet et 
andet Udseende. Indtrængende og med Overbe- 
visningens Varme udvikler J. Jensen, hvilken 
Ulykke en Strejk paa Aarets bedste Tid vil være 
for Arbejdsgiverne, hvilke store Fordele de vil 
have af at være imødekommende. Og han op- 
ruller et glimrende Billede af den vidtforgrenede 
Organisation, der staar parat til at hjælpe, af de 
overfyldte Strejkekasser og af de øvrige store 
Hjælpemidler. Og han glemmer ikke med Tal 
og Sammenligninger at godtgøre, at Arbejderne 
vil kunne holde ud i lange Tider. 

Saa ender det gærne med Indrømmelser fra 

begge Sider og Overenskomst og Arbejdets Gen- 
optagelse. . 

Man vil af det foranstaaende have 

faaet Indtryk af J. Jensen som en klog, en snu, 
en behændig Mænd. Indtrykket er rigtigt — 
J. Jensen er alle Dele. Han er tillige en dygtig 
Agitator, en snild og vindende Foredragsholder, 
der altid véd at sige det, som paa ethvert Sted 
gør bedst Virkning. Paa en københavnsk Taler- 
stol er han Radikaleren og Samfundsstormeren 
— staar han ude i Landet overfor en uvillig For- 
samling, optræder han derimod som den mode- 
rate og besindige Socialdemokrat, som den rolige 
og jævne Udviklings Ven. 

Han er en flittig Mand, der med Iver sæt- 
ter sig ind i Sagerne. Hans Personlighed er 
vindende, elskværdig og besnærende. De Mod- 
standere, han kommer i Berøring med, gaar fra 
ham i hovedrystende Forbavselse over, at en 
Socialist kan besidde saa tiltalende personlige 
Egenskaber. 

J Partiet er han afholdt som ingen anden. 

Alt i alt er han en af de farligste Social- 
demokrater herhjemme. Det er ikke Skraalerne 
og Frasemagerne, der bærer den revolutionære 

Arbejderbevægelse og gør den til en Magt i Sam- 
fundet — det er de Mænd, der som J. Jensen 
med Snille og Behændighed skaffer de social- 
demokratiske Læresætninger Udbredelse og fæst- 
ner de faglige Organisationer — det er saadanne 
Mænd, der gør det revolutionære Arbejderparti 
til en virkelig Magt i Samfundet. 

Ude i Socialdemokratisk Forbunds Kontor i Rø- 
mersgade 22 sidder der en Mand og ryger Freds- 
piben og studerer socialdemokratiske Skriften Han 
sidder i et lille skummelt Værelse ud til den 
mørke Gade. Stuen er formørket af den Hoben 
socialistiske Pjecer og Aviser, der er udstillede i 
Vinduet. Inde i Stuen er der en almindelig Bu- 
tiksdisk, op over hvilken hæver sig en høj Reol 
med Protokoller, Bøger og Aviser. Mellem Di- 
sken og Reolen sidder Manden. Om Dagen for- 
styrres hans Fred kun sjældent. Ensom sidder 
han i det mørke Kontorværelse Dagen lang, mens 
Regnen driver ned ad Husvæggene eller Taagen 
favner Gaden eller Solen sender smaa nysgærrige 
Straaler ind gennem Socialistpjecerne og over det 
brunmalede Gulv. 

Manden er Pianofortearbejder V. Holst. 

Det er en anden Mand end PS Holm. Han 
er jævn høj , med et stort , sort Overskæg , et 
tungsindigt, lidet intelligent Ansigt, over hvis 
mørke Pande et vældigt ravnsort, nu noget graa- 
sprængt Haar bølger. Han er altid yderst tarve- 
lig klædt. 

V. Holst er Fortepianoarbejder. Indtil for 
tre — fire Aar siden stod han paa et Værksted, 
hvor han var ene Mand. Det gik som et Sagn 
i Byen, at denne Mester, der kun havde én Mand 
paa sin Værkstedsskude , var den eneste Forte- 
pianofabrikant, der gad have P. Holst i sit Brød, 
og sikkert er det ogsaa, at han ikke paa det 
Værksted kunde virke som Agitator for de soci- 
alistiske Idéers Udbredelse, hvilket han ikke und- 
lod paa de Værksteder, hvor der var flere til 
Stede. Han skildres af Arbejdsgivere og Kam- 
merater indenfor Faget som en duelig, men højst 
upaalidelig Arbejder. Naar han havde noget socia- 
listisk at bestille, brød han sig Pokker om Værk- 
stedet. Saa rejste han ud, agiterede, holdt Fore- 
drag og gjorde Larm. 

Under den voldsomme konstitutionelle Kon- 
flikt vår det, han kom op. Hans Navn fløj i 
disse bevægede Tider fra Værkstedets kvalme Luft 

ud i Befolkningen. Fra Landsby til Landsby i 
Jylland og paa Sjælland, fra Købstad til Købstad, 
fra Kro til Kro rejste han, og hans Vej betegnedes 
med Processer og kriminelle Sagsanlæg, og hans 
Rejseliv afsluttedes med et langvarigt Ophold i 
Fængslet paa Kristianshavn. 

Saa havde han tjent sine Sporer i Partiet 
Saa fik han sit Brød af det. Efter Festmaaltider 
til Ære for den socialdemokratiske Martyr an- 
bragtes han i Bestillingen som Socialdemokratisk 
Forbunds Forretningsfører. 

V. Holst er Socialist lige til Haarrødderne. 
Han er Fanatiker ud til Fingerspidserne. Der er 
ikke en Trævl paa hans Krop, som ikke er gen- 
nemsyret af socialistisk Fanatisme. Og han er 
den voldsomste i at bruge Mund blandt sine ellers 
ikke lidet mundrappe Kolleger. 

Hans Udtryksmaade er de grove Udskældnin- 
ger. Tyveknægte og Røvere tordner han tænder- 
skærende ud mod Ministeriet. Bandit og Slyngel 
falder ham overfor Modstanderne lige saa let paa 
Tungen, som Goddag og Godaften falder os andre 
over Læben, naar vi møder en god Ven. Mod- 
standerne er i hans Øjne enten noget foragteligt 

Krapyl eller en Bunke Idioter, der lader sig trække 
ved Næsen. Han siger det — og han tror det. 

Som Agitator er han udholdende. »Jeg bliver 
kun hæs,« udtalte han en Gang, »naar jeg i 
længere Tid ikke har holdt noget Foredrag.« 
Hos andre Mennesker indfinder Hæsheden sig 
snarest paa Grund af den megen Talen. — Holst 
har aldrig befundet sig saa vel som den Dag, da 
han kom hjem fra en Tourné, der havde varet 
fjorten Dage og omfattet tyve Møder med Fore- 
drag af V. Holst og paafølgende Diskussion. 

V. Holst er Socialdemokratiets rasende Mand, 
og Raseriet mod dette elendige Samfund udgør 
en god Del af hans eget Jeg. Han skummer af 
Had, han dirrer af forbitret Galskab, naar han 
staar paa Talerstolen, og hans Foredrag er lige 
kogende, lige rasende, hvad enten han holder dem 
til en Forsamling paa tusend eller blot tyve Mand, 
eller han holder dem for den ene Mand, med 
hvem han taler over et Glas 01. 

Han er Fanatiker, ikke synderlig begavet, 
ikke udrustet med Førerens store Egenskaber, 
men blindt troende. De socialdemokratiske Lære- 
sætninger ejer ingen ømmere Tilbeder end denne 
Mand. Tal med ham! Lige meget hvor, han vil 

paa staaende Fod, uden at blinke, uden et Sekund * 
at tvivle om, at det, han siger, er Slutstenen paa 
al Visdom, fortælle Dem, at Udviklingen forer 
lige lukt ind i den socialistiske Stat, at det varer 
ikke mange Aar, inden .Socialisterne har Flertal i 
Rigsdagen, og ikke mange Aartier, inden den 
socialistiske Stat er gennemført hjemme og ude. 
Han sér kun Teorierne, de praktiske Uoverkom- 
meligheder eksisterer ikke for ham. Hans Hjærne 
Tummer end ikke Tilløbet til en begyndende 
Tvivl! 

Han er en sand Troende, en fuldblods social- 
demokratisk Idealist. Ingen Skuffelse slaar ham 
ned. Livet kan gaa hen over alle hans Idéer, 
Virkeligheden kan Gang efter Gang slaa hans 
socialistiske Teorier sønder og sammen — han 
vil med et Skuldertræk gaa fra Livet og Virke- 
ligheden over til den næste Teori paa Dagsordenen. 
Han kan intet lære, thi han tror sig for Alvor 
udlært. Han er som det Barn, der standser ved 
Enden af en blind Gade og tror sig ved Verdens 
Ende. Han er standset i Socialismens blinde Gade, 
og han nærer ingen Tvivl om, at her hører 
Verden op. 

Stod hans Begavelse i Forhold til den Fana- 

tismens Nidkærhed, han sidder inde med, besad 
han foruden sin blinde Tro tillige de store blæn- 
dende Egenskaber, der betinger den store Fører, 
da vilde han være en farligere Mand, end han er. 
Viljen til at sprede Socialismen ud over Landet, 
til at gennemsyre alle Fattiges Sind og Hjærter 
med Had og Misfornøjelse mod dette Samfund 
— Viljen har han. Evnen brister det til dels paa. 
V. Holst er en anset Mand i sit Parti, men hans 
Navn vil dog altid komme til at staa i anden 
Række. Der er et mildt Skær af Latterlighed 
over denne evindelige Prædikant, der i sin altid 
uforandrede tunge Alvorsfuldhed bliver trættende 
og kedsommelig for dem, der kommer i daglig 
Berøring med ham. Tavs og stille sidder de lange 
Dage igennem denne melankolske Socialdemokrat 
ude i det mørke Hummer i Rømersgade 22. Dy- 
bere og dybere spinder han sig ind i det social- 
istiske Edderkoppevæv. Han kommer aldrig ud 
af det 

JJet er en af Socialdemokratiets Journalister. Han 
er desuden en af dets mest populære Talere. 

Det er en ganske ung Mand. Det ungdom- 
melige Mongol-Ansigt er omgivet af en sort 
Haarbusk, og de store blaa Øjne lyser saa tungt- 
melankolsk fra den spinkle Skikkelse, at man 
kommer til at synes om ham, efter at man først 
har smilet ad hans noget trekantede Væsen. 

Han er Journalist. Allerede derfor er det 
mærkeligt, at han er en af Socialismens offenlige 
Personligheder. Bladfolk bliver hurtigt skeptiske. 
Journalistikens daglige Slid gør det hurtigt af 
med sin Mand. Et Menneske, der i flere Aar 
har drevet Journalistik og trods dette bevaret sin 
Ungdoms Idealer, er et mærkeligt Fænomen. 

A. C. Meyer er et mærkeligt Fænomen. 
Han er dobbelt. Paa Talerstolen er han den noget 

forsorne Kjøbenhavner. Hans Vid er noget lavt 
anlagt, men det gør Lykke; hans Brandere er 
ikke valgte med kræsen Smag, men de er kjøben- 
havnske og vækker Latter. Sin store Popularitet 
som socialdemokratisk Foredragsholder kan han 
tilskrive det, at han taler, som en jævn Kjøben- 
havner gør det, lidt onskabsfuldt, lidt gemytligt, 
en Smule vittigt. Naar derfor P. Holm eller P. 
Knudsen maa nøjes med pligtskyldigt Bifald for 
deres udmærkede Alvorsord, saa samler der sig 
en larmende, en oprigtig, fra Hjærtet kommende, 
kjøbenhavnsk Bifaldsstorm omkring A. C. Meyer, 
naar han forlader Tribunen i Rømersgade eller 
paa Fælleden- 
Dette er A. C. Meyer paa Talerstolen. Men 
hermed er Karakteristiken ikke udtømt. 

Han er den mærkeligste Socialdemokrat. 
Er det ikke de kødelige Lysters ubundne Til- 
fredsstillelse, Nydelsessygens frække Evangelium, 
der prækes i Socialismens Lærebog ? Man er godt 
undskyldt, i Fald man tror det, thi man læser det 
hver Dag paa Tryk. Og maaske er det sandt. 
Men i saa Fald er A. C. Meyer ikke Socialist. 

Han er Totalafholdsmand. Haand i Haand 
med Herman Trier arbejder han i alle humane 

Formaals gode Tjeneste, og aldrig er de mere 
fanatiske, end naar Drikkespørgsmaalet staar paa 
Dagsordenen. De har stiftet en Forening paa 
dette Spørgsmaal, de har udgivet Pjecer om 
Totalafholdenheden og skrevet Bladartikler om 
den. Naar man ser bort fra, at ingen af d'Herrer 
bruger religiøse Argumenter i deres Agitation, 
kunde man godt slaa dem i Hartkorn med de 
ganske ordinære Totalaf holds-Prædikanter , der 
render Landet rundt med hele den totalafholdne 
Litteratur paa Ryggen og med lange Foredrag 
hag Tændernes Gærde. 

Denne unge Socialist skiller sig da i et 
væsenligt Punkt fra den gode gamle, noget for- 
sorne Stamme af Socialister, for hvem dét socia- 
listiske Væsen staar i nær Forbindelse med Dis- 
kussionen i den meget duftende Ølknejpe. . 

A. C. Meyer er alle de skikkelige humane 
Ideers Ven og Beskytter. Fredssag og Kvindesag, 
Skolebørns - Bespisning og Godgørenhed fanger 
ham ind til et stort, agtværdigt Slid. 

Navnlig Godgørenheden! 

Kom Dagen før en stor Helligdag op paa 
Social-Demokr alens Kontor! Nede i Portgangen 

vrimler det af Mænd og Koner, de sidder paa 
Trappegangene, de staar op ad Væggene, de 
presser sig sammen i en tæt, ynkværdig Klynge 
paa første Sal foran Kontordørene. 

Det er et mindre hyggeligt Syn. Man ser 
paa disse Mennesker, og man fornemmer med 
Gru, at der i denne By findes en Fattigdommens 
trøstesløse Elendighed og Usseldom, som ingen 
Alderdomslov vil formaa at jage ud af de stin- 
kende Smaagaders Baggaarde. Se disse Gubber, 
tandløse, mimrende, med det tynde Haar og det 
uredte Skæg hængende i Tjavser ned over An- 
sigtet, se dem, krumryggede, med udslukt Glød 
i de rødrandede, rindende Øjne, se dem slæbe 
sig tungt, hostende og hivende, op ad Trapperne 
— og De vil paa én Gang føle Medynk og Afsky ! 
Eller se disse Koner, der dækkes af Snavs og 
Pjalter, og som snakkende halvt højt med sig selv 
trisser vaklende, holdende sig fast ved Gelænderet, 
op ad Trapperne for at faa Hjælp af — A. C. 
Meyer. 

Thi det Spørgsmaal, der er paa Alles Læber, 
er det Samme: Er A. C. Meyer hjemme? Kan 
jeg ikke komme til at tale med A. C. Meyer? 

3 

Og saa aabner den unge Socialist Døren. 
Hans lidende, tungsindige Ansigt viser sig, hans 
store Øjne ser bedrøvet ud i Flokken, og tyve, 
tredive Hænder strækkes bedende ud mod ham. 

Selvfølgeligt gaar de fleste uhjulpne bort. 
Naar en Del har faaet, maa Resten gaa. Men 
ikke et eneste af de ulykkelige Mennesker, der 
gaar skuffet bort, nærer Tvivl om, at naar A. C. 
Meyer ikke har hjulpet, saa er Grunden alene <len, 
at han har ikke kunnet 

Smukkere Roes kan ikke gives Manden. Og 
skulde det ikke siges, fordi denne Mand nu en 
Gang er Socialdemokrat? 

Naar man kender A. C. Meyer fra hans be- 
skedent skjulte Virksomhed blandt de dybest 
sunkne Proletarer, denne By ejer, vil man være 
tilbøjelig til at klage: Ak, hvad hjælper disse 
Draaber Olje i det Elendighedernes Hav, der 
skjuler sig i de Kjøbenhavnske Baggaarde? Hvor 
skønt vilde det ikke være, hvis Socialismens Uto- 
pier lod sig indføre i Livet, og alle Nødlidende 
kunde blive hjulpne ! 

Den gode Borger klager dog ikke over Umu- 
ligheden af at skabe rent og blankt Velvære i 

Baggaardenes Smudsdynger. Han yder selv, hvad 
han kan, og han glæder sig over hver Skærv, 
der ydes de Elendige — og kommer saa end 
Skærven fra en af de Herrer, der hører hjemme 
i Rømersgade! 

Socialismen paa Landet 

Uer er foruden de store Partiledere en hel Række 
Mænd, som indtager mere eller mindre indflydel- 
sesrige Stillinger i den danske Socialisme. Om 
dem alle kan det siges, at de tager særdeles virk- 
som Del i Udbredelsen af de socialistiske Lære- 
sætninger. Og medens de Mænd, som vi hidtil 
har beskæftiget os med, væsenligst har virket i 
Kjøbenhavn, saa finder vi her nogle af de Socia- 
listførere, der har hejst den røde Fane ude i Lan- 
det og derved virket hen til den store politiske 
Strømkæntring, Sammenslutningen mellem Højre 
og en Del af Venstre, der er en Følge af Gaard- 
mandsstandens Frygt for at faa Socialismen alt 
for tæt paa Livet. 

Ganske kjøbenhavnsk er Chr. Herdum, Folke- 
tingsmanden for Kristianshavn. Hans Betydning 
i Partiet er ej ringe, dog staar den ikke i For- 

hold til den buldrende og noget hovmodige Op- 
træden , der er ham særegen. Han er Frasens 
Mand og Helt, og Frasens Hulhed indgyder ham 
aldrig Væmmelse, hvilket derimod ofte er Til- 
fældet med hans Publikum. Han er en af de 
Socialister, der altid er højtidelige, altid bevæger 
sig paa Kothurnen, aldrig lér. Han er ubegri- 
bende overfor al Modsigelse, uimodtagelig for en 
god Vittighed, uforstaaende overfor en ædruelig 
Oplysning. 

Landstingsmand C. C. Andersen er en skik- 
kelig Slider, en ret beskeden og flink Mand, han 
taler behageligt, virker stilfærdigt og gør et gan- 
ske elskværdigt Indtryk. 

Huropj en Smedesvend, der efterhaanden har 
arbejdet sig op til stor Indflydelse og Anseelse i 
Partiet, er mulig et af dettes dygtigste Medlem- 
mer. Han er ubetinget en af Partiets bedste Ta- 
lere. Han taler klart og forstaaeligt og uden at 
bruge de mange, ofte misforstaaede Fremmedord, 
som skæmmer de fleste Socialistføreres Foredrag, 
og som hidrører fra Socialismens udenlandske 
Oprindelse. Hurop er en sand folkelig Taler. 
Han er desuden en dygtig og energisk Leder af 
Smedenes Fagorganisation. 

Harald Jensen er den jydske Socialismes 
Fader. Han er en noget trættende Foredrags- 
holder, der med Forkærlighed dvæler ved Maski- 
nernes fordærvelige Indflydelse paa Arbejdsvilkaa- 
rene. Han taler som en Præst, men bag de slæ- 
bende Ord luer en voldsom Fanatisme. Han har 
rejst Socialistbevægelsen i Jylland sammen med 
Marott, en afskediget Underofficer, der fra sit 
Militærliv har medbragt en stærk Kommando- 
stemme og en vidtstrakt Øvelse i Brugen af 
Kraftytringer. Forøvrigt er han en lidet be- 
tydende Personlighed. En anden jydsk Med- 
arbejder i Socialismen er P. Sabroe, oprindelig 
kjøbenhavnsk Skomagersvend, nu Redaktør af et 
jysk Arbejderblad. Han er en af Partiets værste 
Skraalere, der ved alle Lejligheder træder op og 
med den dristigste Uforknythed giver Belæring 
fra sig om de vanskeligste og betydningsfuldeste 
Problemer. Mangel paa Selvkritik er det eneste, 
der kan undskylde ham, ellers kunde man føle 
Indignation over, at han blandt Jyllands fattige 
og uvidende Arbejdere øver Indflydelse, hvilket 
han sikkert gør. 

For Kuriositetens Skyld nævner vi endelig 
P. Sundbo, Redaktør af Socialistbladet i Aarhua. 

Det er en forhenværende grundtvigiansk Højskole- 
lærer, der har forladt Odin og Thor og ovenpaa 
den nordiske Kraftbespisning givet sig i Lag med 
Socialismens mere moderne Levemaade. Maaske 
gjorde han det nærmest af Misstemning over, at 
hans grundtvigianske Meningsfæller ikke tilstræk- 
kelig paaskønnede hans Virksomhed, skønt denne 
øvedes baade i - bunden og ubunden Stil. Lidt 
efter lidt gled han over i Socialismen, og nu sid- 
der han bænket i Aarhus, hvor han redigerer So- 
cialistbladet, mens Chefen, Harald Jensen, er i 
Folketinget. 

Socialismen har endnu flere ledende Mænd 
ude i Landet, Folk, hvis Navne endnu ikke er 
komne udenfor de Kredse, i hvilke deres Virk- 
somhed falder — vi nævner saaledes Maskinist 
Martensen i Aalborg, der sikkert er en habil 
Mand i Partiet. Det kan ikke nægtes, at Repræ- 
sentanterne for den landlige Socialisme paa ingen 
Maade tør sammenlignes med de kjøbenhavnske 
Ledere. Om man imidlertid skal tillægge dette 
nogen Betydning, er et Spørgsmaal. Det kan 
ikke være andet, end at Socialismen paa Landet 
ogsaa vil finde sine Mænd. Hidtil har Bevægel- 
sens Centrum været Rømersgade. Mændene her- 

indefra har med Raad og Daad understøttet Me- 
ningsfællerne ude i Provinserne, og disse har trofast 
lagt sig i Selen og ikke skyet nogen Anstren- 
gelse, naar der var Brug for dem ved Oprettelsen 
af Foreninger, ved Rejsningen af nye socialdemo- 
kratiske Blade, ved Afholdelse af Møder eller ved 
Støtte i Strejkekamp. Men naar først Bevægel- 
sen er kommen i fuld Gang, vil den nok finde 
sine Ledere, som uden det kjøbenhavnske Partis 
Hjælp fører Sagen videre. Langsomt, men sik- 
kert, trænger de socialistiske Begreber om Sam- 
fundsordningen ind i de lave Hytter, i Landbo- 
standens og Landboarbejdernes fattige Hjem. Selv 
om man vil se ganske nøgternt paa Bevægelsen, 
maa man indrømme, at Gaardmandsstandens Frygt 
for, hvad Fremtiden vil bringe, er ikke saa helt 
uden Grund. Det kan maaske blive besværligt 
nok at være Landmand, naarAanden fra Rømers- 
gade har grebet Landbefolkningen. 

wer man paa de danske Socialistførere som Hel- 
hed, faar man det Indtryk : det er jævnt begavede, 
eisværdige, flinke Folk, ofte fanatisk blinde, ofte 
tomt buldrende og hovmodige. 

Saaledes sér d'Herrer ud, naar man har sin 
Viden fra personligt Kendskab. Vi véd alle, at 
de tager sig ganske anderledes ud, naar Bekendt- 
skabet udelukkende er naaet gennem de politiske 
Avisers Skildringer. 

Og Arbejderne selv? Om dem gælder noget 
nær det samme. 

Arbejdsgiverne rejser stærke Bebrejdelser mod 
Socialismen, fordi den ødelægger Arbejderne, gør 
dem dovne, utilfredse, opsætsige. Det er vel for- 
staaeligt, at disse Bebrejdelser fremkommer, paa 
en Tid, hvor Lidenskaben er oppe, hvor mod- 
stridende Retninger brydes, og hvor de hidtil tavst 

arbejdende lavere Samfundsklasser giver sig til at 
snakke med i det offenlige Liv — paa en saadan 
Tid er der intet mærkværdigt i, at en saa revolu- 
tionær og ugudelig Bevægelse som den socialisti- 
ske faar Skyld for adskillig Daarligdom blandt 
Arbejderne. 

De bliver dovne! Det siger man om enhver 
Samfundsklasse, i hvilken der bliver nyt aandeligt 
Liv og Røre. Man har beskyldt de Hellige 
for Dovenskab: de rendte paa Bønnemøder i 
Steden for at passe deres Bedrift. Man har sagt 
om Venstrebønderne: de tænke ikke paa andet 
end politisk Rummel og forsømte derfor deres 
personlige Interesser. Man sagde om Højskole- 
bevægelsen: de unge Mennesker gaar og driver 
paa Højskolerne, og naar de kommer hjem igen 
paa deres Gaard, gider de ikke bestille noget. 

Saadanne Anskuelser faar Kurs i de Kredse, 
mod hvem den ene eller den anden Bevægelse er 
rettet, og de næres og støttes af Aviserne. 

Naar en Sjover har været uartig mod en 
Dame, eller et Bybud gjort Spektakler over kne- 
bent tilmaalte Drikkepenge, forbarmer adskillige 
Folk sig over Tidens Ugudelighed og lægger 
Skylden paa Socialismen. 

Nærmere Kendskab til det virkelige Livs 
virkelige Mennesker vil berigtige disse vrange 
Anskuelser. Der findes Arbejdere i alle de politiske 
Partier, ikke mindst i Højrepartiets. Følger man 
deres Færd, vil man snart opdage, at Skraalere 
og Drukkenboldte og Dovenkroppe findes der 
blandt Højre- Arbejderne saavel som blandt de socia- 
listiske. Det er Hip som Hap. Men det er heller 
ikke derpaa det kommer an. 

Sandheden om de socialistiske Arbejdere er 
den, at de er de dygtigste Arbejdere i deres Fag, 
de er de flittigste og derfor de mest velstaaende. 
Kommer man i en Socialistforsamling her i Byen, 
og man ikke er helt blind, vil man straks sé, at 
4*/ kan ikke være Arbejderstandens Bundfald. Det 
er tværtimod Arbejderstandens Kærne, der samler 
sig under den røde Fane. 

Og det véd jo enhver: i Kjøbenhavn er 
hveranden Haandværker og Arbejder Socialist. 
Troer man, at vor Industri og vort Haandværk 
vilde staa paa et saa højt Standpunkt, som det 
faktisk gør, hvis Socialisterne var nogle elendige 
Makkere og Dovenkroppe? Man kan blandt de 
største Industrivirksomheder her i Kjøbenhavn 
undersøge dem, der leverer de smukkeste Ting, 

og man vil finde, at det er de mest fanatiske 
Socialister, der tilvirker dem. 

Og det er netop dette , der gør Socialismen 
til den Fare for Samfundet, som den er. Hvis 
det var en Flok sammenrottet Pøbel, der stod om 
de røde Faner, saa var det ikke saa slemt Men 
det er en dygtig og ikke rin^e oplyst Arbejder- 
stand. Socialismens Modstandere kan ikke gøre 
sig selv nogen værre Bjørnetjeneste, end at lukke 
Øjnene for denne Kendsgerning. 

Socialismen og Literaturen. 

Under Valghandlingen i Lyngby den 5. Januar 
blev der fra Valgtribunen rettet Spørgsmaal til 
Maler Jensen om, hvorledes det vilde gaa med 
Landbruget, naar den socialistiske Stat blev gen- 
nemført. 

Der kan næppe være Tvivl om, at dette 
Spørgsmaal er af største Interesse for Lyngby- 
kredsens Beboere. 

En ædruelig Betragtning af Sagen vil dog 
mulig snart bringe os til den Anskuelse, at det 
vil vel i den socialistiske Stat gaa Landbruget 
omtrent lige som Handelen og Industrien og de 
andre Erhværvsgrene. Det vil enten gaa galt 
eller godt — de fleste er vel tilbøjelige til at an- 
tage, at det vil gaa galt. Men at Landbruget 
som i gamle Dage har været drevet ved Fælles- 
drift, skulde egne sig i mindre Grad for Socialis- 

men end de andre Næringsveje, det er en Fordom, 
der er meget udbredt, men som vistnok er ganske 
urigtig. 

Men hvorledes vil det gaa LUeraturen? Det 
siges og skrives jævnligt, at Socialismen vil kvæle 
alt sandt Frihedsliv, at den socialistiske Stats 
stramme Embedsmandsformer vil blive en Spænde- 
trøje for alle frie aandelige Rørelser. 

En Antydning af, hvad Socialismen vil bringe 
over Literaturen, opnaaes ikke gennem en mere 
eller mindre solid Umaling af de Former, under 
hvilke Statsstyreisen efter de socialistiske Princi- 
pers Udfoldelse i det praktiske Liv skal foregaa. 
Modstandere af Socialismen benytter gærne det 
Fif at konstruere en Stat efter de socialistiske 
Principer og bagefter vise, hvor elendigt alting 
vil blive i denne Stat. Paa den Maade har man 
naturligvis let Spil overfor Socialismen — man 
er selv Defensor og selv Aktor, og enhver kan 
da begribe, at tilsidst gaar Aktor af med Sejren. 

Nej — da er det ulige hensigstmæssigere at 
undersøge den Stilling, som Socialdemokraterne 
indtager til Literaturens Frembringelser. En saa- 
dan Undersøgelse frembyder for Danmarks Ved- 
kommende adskilligt af Interesse. 

I Tyskland — det mindst literære Land og 
det mest øldrikkende — er der ganske naturligt 
i den socialistiske Bevægelse ikke en eneste Tanke 
tilovers for Literaturen. Den literære Føde, der 
bydes de tyske Socialister, er i alle Henseender 
gyselig. Socialistbladenes Romanføljeton'er er de 
gode gamle Helte- og Skurkeromaner i socialde- 
mokratisk Festskrud. Arbejderne i disse Romaner 
er ædle og ulykkelige, Kapitalisterne skurkagtige 
og glade, og kun Sult og Nød bringer Proletari- 
atets oprindelig uskyldshvide Døtre ind i Prosti- 
tutionens Elendighed, medens Aristokratiets Børn 
med Dydsmasken for Ansigtet boltrer sig i for- 
budte Vellystigheder. Det er Tendensromaner og 
ikke andet. De har intet at bestille med Kunst, 
de ligger fjærnt fra den Partihensyn uvedkommende 
Sandhedsforsken. 

Den danske Socialisme i sin nuværende Skik- 
kelse er direkte indført fra Tyskland. Lassalles 
og Marx's Lærebøger er den danske Socialismes 
videnskabelige Grundvold. 

Men vi gør da den Iagttagelse, at saa snart 
Socialismen kommer ind i dette literære Land, 
faar den i enkelte af Førernes Haand et literært 
Anstrøg. Der er i Socialismen herhjemme to 

Retninger: de ægte Germanere, der i det ydre 
har nogen Lighed med de mest gammeldags Grundt- 
vigianere, og hos hvem Bulderet og de fede og 
forsorne Slagord og den absolute Fordømmelse 
er staaende Punkter paa Dagsordenen — og de 
literært interesserede og dannede, dem, der be- 
skæftiger sig med Forfattere som Nietzsche, Huys- 
man, Zola, Baudelaire, Georg Brandes, dem, der 
søger dybere ned end Agitatoren for at finde Aar- 
sagerne til Samfundets Brøst. 

Germanerne er herhjemme repræsenterede 
af Mænd som P. Holm, Chr. Hørdum, P. Knudsen 
og J. Jensen. 

De Literære findes i Social- Demokratens ^ Re- 
daktion : Wiinblad, A. C. Meyer og et Par andre 
Journalister, hvis Navne skjuler sig bag kendte 
Mærker under Bladets Literaturartikler. 

Germanerne kommer længst ned i Proleta- 
riatet. Deres Angreb paa Samfundet er iklædt 
Former, der gør dem forstaaelige for den mest 
uvidende Arbejder. Det største Drog véd fra sin 
Bibel, at mange Mennesker er onde og stygge, 
og naar Hørdum fortæller ham, at Arbejderne har 
det ondt, fordi Kapitalisterne er haardhjærtede og 
pengegridske og arbejderfjendske, saa er det noget 

Digitized by VjOOQlC 



Socialismen og Literaturen. aq 

han begriber paa staaende Fod, og han raaber: Det 
er svært hørt! 

Den anden Retning i Socialismen derimod 
staar ganske naturligt udenfor den daglige Agi- 
tation og det folkelige Spektakel paa Møderne, 
hvor Sandheden skal udleveres i al sin simple 
Raahed. Den anden Retnings Argumentation er 
lidt mere indviklet. Aarhundreders gradvise Ud- 
vikling springes over af de grovkornede Folketalere, 
der skal fange Bifald og Indignation og Til- 
hængere. Det er vanskeligt at gøre Arbejderne 
begribeligt, at Modstanden mod deres Krav har 
sin historiske Berettigelse — og i Agitationen er 
det ogsaa ganske overflødigt at gøre noget for 
denne Begribelse. Arbejderne behøver kun at se 
Medaljens ene Side. Arbejderne skal kun lære at 
spørge: Er det ikke uretfærdigt, at vi, som slider 
haardest, skal have lille Løn og daarlig Mad og 
Udsigt til at ende vore Dage paa Fattiggaarden ? 
At de nuværende Samfundstilstande er et natur- 
nødvendigt Produkt af Fortiden — det har Ar- 
bejderne ondt ved at forstaa — og hvorfor skal 
de forstaa det? 

Den Dag i Dag arbejder de to Retninger 
indenfor Socialismen herhjemme sammen — men 

hvor længe vil de gøre det ? Sikkert kun en stakket 
Tid endnu. Saa kommer det til et Opgør. Og 
hvilken Retning der saa falder — det kan der 
næppe være Tvivl om. 

De Stærke sejre. De grove og enkelt tæn- 
kende Naturer overmander de Intelligente, hvis 
aandelige Overlegenhed ikke byder dem nogen 
Beskyttelse. Den grove og plumpe Socialisme, 
i hvis Øjne Poesi og Videnskab er noget under- 
ligt Pedanteri, noget aristokratisk smagende Væsen, 
den gaar af med Sejren, fordi den griber Masserne 
og forstaaes af dem. 

Gør Socialisterne en Gang Oprør og stormer 
Bagerbutikerne, saa vil de heller ikke skaane 
Videnskabsmandens Celle, men knuse de viden- 
skabelige Apparater og brænde de uerstattelige 
Manuskripter med samme gode Samvittighed som 
den, hvormed de vil sætte Bagernes Brødbehold- 
ninger til Livs. 

Udfaldet af Folketingsvalget i Kongens Lyngby 
den 5. Januar var en drøj Skuffelse for det kjø- 
benhavnske Socialdemokrati. Det er vel næppe 
sandt, men det kunde være sandt, hvad der for- 
tælles om Hr. Maler Jensen, at han, da han hørte 
Udfaldet og Stemmetallet, udbrød: Gid Fanden 
havde Lyngbyanerne ! Vi. kender Hr. Jensen saa 
intimt, at vi kan forsikre, han har næppe brugt 
disse lige saa hjærtelige som kraftige Ord til at 
udmale den Forbitrelse, han følte over det spildte 
Agitationsarbejde, men naturligt havde det været, 
om han paa en saa afgørende Maade havde ud- 
trykt sin Vrede mod en Valgkreds, der ej i højere 
Grad var modtagelig for socialdemokratisk Paa- 
virkning. 

Men Valget derude bør være Socialdemokra- 
terne et Varsel. Det er ikke paa Sjælland, at 

Socialismen vil tage Fart blandt Landboernes Pro- 
letariat. I store Dele af Sjælland bestaar dette 
Proletariat af Fæstehusmænd, hvem det er Social- 
demokraterne vanskelig at komme paa Livet. Selv 
om de store Godsejere og Herremænd aldrig 
tænkte at øve Valgtryk — det faktiske Afhæn- 
gighedsforhold, hvori de fattige Fæstebønder staar 
til Godsejerne, er dog for sig alene tilstrækkeligt 
til en Stemmegivning, der imødekommer Gods- 
forvalterens Ønsker. Og i Nordsjælland, hvor 
der er en udbredt, uafhængig og ret velhavende 
Bondestand, har Socialismen endnu mindre Chan- 
cer for at vinde frem. I disse Egne har Højre sine 
bedste Kredse, og man skal se langt ud i Frem- 
tiden for at tænke sig socialistiske Valgsejre dér. 

Fyn — et rigt, velnæret Land med tilfredse 
og lykkelige Beboere, ringe Fattigdom — er lige 
saa haabløs for Socialismen. 

Nej — det er i Jylland, de danske Social- 
demokrater faar deres bedste Virkefelt De jyske 
Landarbejdere er endnu fattigere end deres sjæl- 
landske Kolleger, men ogsaa uafhængigere, de 
lever af eget Slid, deres møjsomme Liv leves ikke 
paa en Godsherres Naade, i smaa lave Hytter 
over Heden kæmper en talrig, en fattig, en rigt 

barneforsynet, en nøjsom levende og strængt ar- 
bejdende Befolkning en sejg, ensom Kamp for Til- 
værelsens daglige Fedtebrød og Osteskorper. Og 
denne Befolkning er det, der lader sig vinde af 
Socialismen. 

Det jyske Socialdemokrati er i stærk og stadig 
Vækst. Det har sin Rigsdagsmand og sin meget 
udbredte Presse — i alt fire, fem Blade. Næppe 
en Uge gaar hen, uden at der i en eller anden 
ussel Landsby dannes en socialdemokratisk For- 
ening. Ikke en Søndag faar Solen Lov at gaa 
ned over Heden, uden at der rundt om i Skole- 
stuer og lave, tilrøgede Husmandsstuer afholdes 
socialdemokratiske Møder. 

Den jyske Socialisme er et Øjebliks nærmere 
Betragtning værd. Den har sit ejendommelige, 
sit jyske Præg. De socialdemokratiske Førere, 
der har en fin Næse, og som med Forstand læg- 
ger sig efter netop at tale det Sprog, der kan 
antages at vinde Forstaaelse og gøre Lykke i den 
Befolkning, til hvilken der tales — de har læmpet 
sig efter Forholdene, de særlige jyske Forhold, og 
naar man hører en socialdemokratisk Taler i en 
jysk Husmandsstue, er han ikke til at kende igen, 

hvis man forhen har hørt ham producere sig i 
Rømersgade. 

Socialismen i Jylland bliver nemlig en Art 
Religion. De fleste jyske Socialister er faldt tro- 
ende Folk, en Del af dem er Totalafholdsmænd, 
i de smaa socialistiske Husmandshjem ser man 
Kristusbilledet paa den ene og Kong Kristian den 
Niendes Portræt paa den anden Side af Lasalles 
eller Marx's Kontrafej. Og vé den Socialistfører, 
der under et Besøg i et saadant Hjem tillader sig 
en overlegen Bemærkning om disse usocialistiske 
Billeder! Den mest nidkære Religiøsitet og de 
loyaleste Følelser overfor Kongehuset forstaar de 
jyske Landarbejdere at forbinde med deres social- 
demokratiske Anskuelser. Paa jyske Arbejder- 
møder sættes af og til Spørgsmaalet Republik 
eller Kongedømme — ? under Debat, og man ser 
da de ivrigste Socialister forsvare Kongedømmet 
som den Regeringsform, under hvilken den social- 
istiske Stat vil have de bedste Chancer for en 
lykkelig Gennemførelse. Og Førerne, der er saa 
kloge som Mennesker og ikke gør Ophævelser 
over den Slags Bagateller — de siger: Den social- 
istiske Stat kan trives under enhver frisindet Stats- 
forfatning ! 

Jydernes Socialisme er da af en egen Art. 
Det hænger sammen med dette Folkefærds hele 
ensomme Levevis, med dets Opdragelse, déts Tra- 
ditioner. De Jyder, der har antaget den social- 
istiske Religion, er mere fanatiske Socialister, end 
nogen kjøbenhavnsk Rabaldersocialist er det — 
men de er det paa deres egen Maade. 

Det er vel værd at lægge Mærke hertil. 
Thi vil man gøre sig klart, hvor farlig Socialismen 
i Virkeligheden er, kan man ikke gøre bedre end 
at studere de Midler, som Førerne benytter for 
at uddanne de fattige Folk til lydige Redskaber i 
deres Hænder. De benytter alle Fif — og hvem 
vil bebrejde dem dette? Vilde man ikke med Rette 
sige, at de Førere var uduelige, som stødte en 
stor og mægtig Landbefolkning fra sig ved at 
give deres Agitation et fritænkersk, et illoyalt 
Præg? Selvfølgelig. 

Thi det, hvorom det gælder for de social- 
demokratiske Førere, er at faa Tag i Befolkningen 
— lidt efter lidt drejes der saa ud mod det yder- 
ste Venstre, og lidt efter lidt skifter en fra Begyn- 
delsen af uskyldigt udseende socialistisk-sekterisk 
Bevægelse Kulør. . Derfor tager de jyske Socialist- 
førere Fornuften fangen, naar de er blandt deres 

ejendommelige Meningsfæller paa den jyske Hede 
— uden at smile deltager de med samme Iver i 
Sangen om »Arbejde, Liv eller Død« og i Salmen 
om et Barn i Betlehem. Og derfor bruger de i 
deres Agitation med særlig Iver det nye Testa- 
mentes Ord om Arbejderen, der er sin Løn værd, 
og Beretningen om Kristus, hvem Statens Myndig- 
heder gjorde til Gjenstand for politisk Forfølgelse, 
skønt han kun stræbte at skabe bedre Kaar for 
den fattige og lidende Menneskehed. 

Og den jyske Landarbejder gaar hjem fra 
Møderne med Sindet festlig og socialistisk stemt. 
Under de lange Dages drøje og strænge Arbejde 
synger det for hans Øren — i hans Hjærne arbej- 
der de velforberedte Ord om Magthavernes Tyranni, 
om Kapitalismens brutale Overgreb, om Kristus 
som den store guddommelige Socialdemokrat, om 
Maskinernes fordærvelige Indflydelse, om nye 
sociale Tilstande med Frihed, Lighed og Broder- 
skab. Og den fattige Arbejder, for hvem saa 
mange af Aarets Timer er tilovers til ensom 
Grublen, han spinder sig fastere og fastere ind i 
de mest elementære af de socialdemokratiske Lære- 
sætninger. 

Overalt i Jylland udfoldes der en kraftig so- 
cialdemokratisk Agitation. Kloge og energiske 
Folk rundt i Provinserne er blevne grebne af de 
socialistiske Lærdomme, og sammen med de fra 
Byerne udsendte Professionals kæmper de den 
gode Strid for Socialismens Udbredelse. De kan 
gøre det med godt Mod. I Jylland har Socialismen 
Chancer. Og har den jyske Socialisme end for 
Øjeblikket et ejendommeligt, et uskyldigt Præg 
— den vil i sin Tid komme til at gøre god 
Tjeneste i de mere drevne Revolutionsmænds 
Hænder. 

Det er intet intimt Forhold, der bestaar mellem 
de to — Børsen og Socialismen. 

Børsens Mænd, der som Regel kun kender 
lidet til de Forhold, Arbejderne lever under, og 
som ikke kender Arbejdernes Førere uden gennem 
de politiske Dagblades ensidige Skildringer, be- 
tragter da nærmest Socialismens Mænd som en 
Art sociale Kvaksalvere eller Mirakelmænd, der 
ved behændigt Markskrigeri trækker de uvidende 
og lettroende Masser sammen om den Lægevogn, 
fra hvilken der falbydes noget mærkeligt Hekse- 
fedt og andet umuligt Kram, der udgives som 
ufejlbare Midler mod Samfundets Brøst og Vunder. 

Denne Opfattelse er ganske vist ensidig og 
uretfærdig. Men at det er noget saadant, der af 
Børsfolk tænkes om Socialismen (naar der over- 

hovedet bliver Tid til at tænke paa sligt) — derom 
kan der næppe være Tvivl. 

Børsen véd naturligvis godt, at den er Gen- 
stand for Socialismens Had. Er ikke Børsen at 
regne som Toppen paa det kapitalistiske Udbyt- 
tersamfunds Kransekage? 

Og nu Arbejderne — ? De har kun dunkle 
Anelser om, hvad det i Grunden er, der foregaar 
paa Børsen, men saa meget véd de dog, at det 
er noget slemt. De véd, hvad deres Presse for- 
tæller dem i Ny og Næ om hæslige .Børsspekula- 
tioner, der i Løbet af en Time ruinerer Tusender 
af Mennesker, knuser Hjærters Slag, ødelægger 
Familierne, splitter Hjemmene, bringer Revolverne 
til at knalde i de Ulykkeliges Hænder, sender 
Folk i Fængsel, spreder Sorg og Jammer, Nød 
og Elendighed viden om. De véd, at Børsen er 
et moderne Sodoma og Gomorrha, som endnu 
ingen socialdemokratisk Ildregn har fortæret, men 
som vil sprænges i Luften, naar engang den so- 
ciale Revolution træder aktivt op og giver Plads 
for en ny Samfundsorden uden Penge og uden 
Spekulation. 

. Denne Opfattelse af Børsen er unægtelig og- 
saa noget ensidig ! Men at den i fortrinlig Grad 

næres i Arbejderkredse, derom kan der ej være 
Tvivl. 

Selvfølgelig er Socialismens Foregangsmænd 
ikke dummere end andre Mennesker — snarere er 
det Modsatte Tilfældet. De véd nok, hvad Børsen 
er. Men det ligger jo i Sagens Natur, at Arbej- 
derne skal hade Børsen. Hvorledes kan det være 
andet — ? Det er da ikke mere end rimeligt, 
at den socialdemokratiske Presse med Iver virker 
for Udbredelsen af formaalstjenlige Forestillinger 
om Børsen . . . 

. . . som et hæsligt Sted, hvor koldt bereg- 
nende Egoister gaar omkring og ser paa hverandre 
med onde, skulende Øjne, kun tænkende paa dette 
ene: hvordan det lader sig gøre hurtigst muligt 
at tjene den størst mulige Kapital, tjene den uden 
Hensyn til, om den* skal koste Venners Hjærte- 
blod, Kvinders Graad, Børns Sult eller Familie* 
fædres Død ... et afskyeligt Sted, hvor Spekula- 
tionen i saa højt Maal er gaaet Folk i Blodet, at 
alle naturlige, menneskelige Følelser for det Gode og 
Skønne er bortblæste ... et Sted, hvor Spilleli- 
denskabens, Pengebegærlighedens og Havesygens 
onde Aander frit driver deres djævelske Spil . . . 

De, der udarbejder saadanne Skildringer, er 

• 

ikke uvidende om, hvad Børsen er. Vi har sét 
Folk slaa Hænderne sammen i oprørt Forbavselse 
over, hvilket dumt Tøjeri og hvilke rent forkerte 
Billeder der paa socialdemokratisk Tryk kan brin- 
ges af Tilstande og Forhold i de øvre Samfunds- 
lag. Disse Skildringer virker nærmest lattervæk- 
kende paa os ved deres Uhyrligheder. Og dog 
er de mindst af alt latterlige. De bliver nemlig 
troet. De er skrevet for et bestemt Publikum, 
Forfatteren kender sine Læsere, han véd paa en 
Prik, hvor naive de er, han véd nøjagtigt, hvor 
vidt han tør gaa, og er han ellers en habil Mand 
i sit Fag, gør han sig aldrig skyldig i noget, om 
hvilken hans Læsere vil sige : det er Overdrivelse. 
Socialismen alle Lande over naaer en Gang 
saa vidt i Udbredelse og Magtstilling, at den na- 
turligen bliver søgt af andre end de Folk, der 
med ærlig og fanatisk Overbevisning kæmper og 
bringer Ofre for Læresætningernes Udbredelse, og 
som troer paa deres praktiske Gennemførlighed. 
Ethvert Parti bliver en Gang saa stort og rigt, at 
det frister andre end Fanatikeren og den ærligt 
Troende til at tilbyde det sin Tjeneste, at det 
frister Folk, der ikke har nogen som helst Sym- 
pati for Sagen, men som paa en eller anden Maade 

er komne paa tværs af Livet, og som derfor med 
Glæde griber Lejligheden til at skaffe sig en fast 
Ansættelse i et Parti, der i hvert Fald er tiltalende 
i den Forstand, at det kan byde noget solidt, og 
i den Forstand, at det ikke spørger om — Fortiden. 
Ad denne Bagtrappevej faar Socialismen sin Bars- 
mand. Maaske en Mand, der er kommen lidt 
galt af Sted med et Par Veksler, maaske en 
flotlevende Fyr, der ej har kunnet klare sig med 
den magre Kontorist-Gage, en Bankier- eller 
Veksellerer-Forretning har kunnet yde ham, og 
som derfor har maattet forlade den i Utide og 
noget mere trekantet end ønskeligt, maaske med 
Straffeloven truende i Hælene paa sig. Saa dumper 
han ned i Socialismen, og hans første Opgave 
bliver da den at give Arbejderne de rette social- 
demokratiske Begreber om Børsen. 

Han kender Børsen og Livet og Menneskene. 
Han er ikke den Idealets Mand, som man ofte 
træffer paa i Socialismen og forbavses over — 
den Mand, der lever i en anden end den virkelige 
Verden, i en Verden af Læresætninger, Fantasier, 
Samfundsutopier. Tværtimod! Den socialdemo- 
kratiske Børsmand har netop sin Eksistensberet- 
tigelse i Partiet derved, at han kender Mennesker 

og Forhold i det Samfund, han skal gaa løs mod. 
Han kender sine Folk, fra Børsen, fra Kontorerne, 
fra Gaden, fra Teatrene, fra Familien. Han. har 
levet med i den daglige Sladder, og han er ka- 
pabel og villig til at »afsløre« den første den 
bedste, der har gjort sig fortjent til en socialde- 
mokratisk Overhaling. Er der intet at »afsløre« 

— nuvel, det vil næppe bringe ham i Forlegenhed. 
I de store Byer er Sladderen ikke kræsen, men 
meget opfindsom. 

Saadan er den socialdemokratiske Børsmand 

— det Medlem i Partiet, der bestemmer den store 
Arbejderbefolknings Syn paa Børsen. Ethvert 
Parti har sine Parasiter, enhver Presse sine Vinkel- 
skrivere, og ingen vil bebrejde Socialismen Verden 
over, at den har sine. Det er i sin gode Orden. 
Men det kan være sundt at vide det — at vide, 
at Arbejderstanden opdrages til at nære grundigt 
Had til Børsen. Der er vel de Steder i Verden, 
hvor dette kan blive af mere alvorlig Betydning, 
end man vil være tilbøjelig til at tro — Steder, 
hvor den vrede socialdemokratiske Befolkning 
under en revolutionær Batalje vil sprænge Børsen 
i Luften, efter at den folkelige Sult først er bleven 
stillet med et velment Besøg i Bagerbutikerne. 

Her hjemme er der vel næppe nogen Fare! Men 
selv om der ingen Sandsynlighed er for, at Kristian 
den Fjerdes røde Bygning med det svenske Slange- 
spir skal blive væltet om af Pustet fra Rømers- 
gade — er det dog ikke uden Betydning, at 
Børsens Mænd lærer at kende de Følelser, der 
paa Grundlag af socialdemokratisk Bearbejdelse 
næres mod dem i Folkedybet. 

Uer gaar et reaktionært Pust gennem Verden. 
Luften er mættet af den mest trangbrystede Reak- 
tion. Militarismens mørke sabelklirrende Tids- 
alder afslutter med en voldsom Tilbageskridtets 
Forfølgelseskamp, der indledes under Raabet: So- 
cialismens Bekæmpelse. 

Vi har alle været Socialister. Der har været 
en Tid, i vor grønneste Ungdom, hvor det har 
flimret for vore Øjne med de revolutionære Be- 
grebers Fakkellys, hvor vi har sunget og jublet 
for Frihed og Lighed og ned med Tyrannerne og 
væk med de gamle Fordomme, der spærrer Vejen 
for Fremskridtets store Kamphær! Da har vore 
Øjne lyst af fanatisk Jubel, og vi har været parate 
til den mest revolutionære Stordaad, naar vi efter 
hidsig Diskurs har rejst os og følt os ophedede 
af lutter indre Ild og Revolution. . Da har vore 

Hjærter glødet af Harme og Had. Da har hver 
Nerve i os dirret af Begejstring og Stolthed, 
naar vi har sét de røde Faner udfolde sig og 
flagre i Vinden, og overmodigt har vi sunget med 
i Sangen om Arbejde, Liv eller Død, og vore 
Hjærter har banket i Takt med den simple, jævne 
Arbejdsmand med de barkede Næver og de tro- 
skyldige Øjne i det skæggede Ansigt. Lykkelige 
Dage! Stolte Timer! Vor Ungdoms skønneste! 

Vi har alle været Socialister og Revolutionære 
— i hvert Fald alle vi, som duer noget, alle vi, 
som der er noget Hold i, hvilke Skavanker og 
Dumheder vi ellers kan rende gennem Livet med. 
Det er kun de rene Dødbidere, der opvokser i 
Slutningen af det nittende Aarhundrede uden at 
fange en Gnist af Revolutionens Ild. Vi har været 
Socialister og været med til alle de Galskaber, 
som man bagefter halvt fortryder, halvt med læng- 
selsfuldt Vemod skuer tilbage paa. 

Men vi glemmer det saa hastigt. Et Aar eller 
to — og vi er skudte ud i det praktiske Liv med 
alle dets Gøremaal, og Socialismen er som en 
mørk Baggrund, den vi kun lejlighedsvis stirrer 
ind i, og nu med helt andre Øjne, end da vi var 
ganske grønunge. Vi er ude af Socialismen, og 

naar vi atter faar med den at gøre, saa kender vi 
den næppe igen. Saa foragter vi Ungdommens 
Drømme, saa ser vi med Haan paa de fantastiske 
Billeder, som i sejsten Aars Alderen henrev os til 
Begejstring, og saa er der for adskillige af os ikke 
noget i Vejen for at sympatisere med den mest 
ondartede og brutale Forfølgelse mod de Mænd, 
som vi i sin Tid tilbad. 

Saa lyder Raabet for vore Øren: Bekæmp 
Socialismen, denne skændige Lære, der under- 
graver Religionen og Moralen og Familielivet og 
Samfundets vise Indretninger. Saa render Folk i 
Kirke for at bede Ild og Svovl ned over Socia- 
listerne, saa præker Præster og Degne deres be- 
stilte Ak og Vé over Socialismen og alle dens 
Gærninger, og saa bliver det pludselig endog for 
de allerbedste Liberale en god og fin Politik at 
være med til de mest reaktionære og friheds- 
fjendske Foranstaltninger, forsaavidt det gælder 
de fordømte Socialister. 

Bekæmpe Socialismen — det var rart at faa 
at vide, hvorledes denne Bekæmpelse vel egent- 
lig skal gaa for sig. Det begynder med Kamp i 
Skrift og Tale, og det ender med Fængsel og 
Straffedomme og Domstolenes Forfølgelse. Og 

Erfaringen viser, at begge Kampmaader er lige 
umulige, saa man maa nok spørge: om ikke den 
Frase om Socialismens Bekæmpelse er den rene 
skære Humbug? Hvert Aar sender Landenes Mil- 
lioner af bekymrede Forældre en Millionstrøm af 
konfirmerede Børn ud i Verden — hvert Nytaar 
spyer Værksteder og Fabriker hele Verden over 
en evig Strøm af unge Haandværksmænd ud i 
Livets Tummel, og alle disse Mennesker møder 
Socialismen paa deres Vej, og deres Sind gribes 
af den, og de slutter sig til den, og den udsaaedc 
Had og Misfornøjelse fæster god og ærlig Rod i 
dem. Den tætte Fylkning øges med hver Dag, 
der gaar, den uhyre Skare vokser som en rullende 
Lavine, og det er ikke en død Masse, det er levende 
Mennesker, spredte i Værksteder og Fabriker, paa 
Bygninger og Arbejdspladser. Her er Socialismen ! 
Og den vil man bekæmpe ! Nuvel — men hvor- 
ledes ? En Præst, tilstrækkelig bornert og tilstræk- 
kelig indbildsk, taler i sin politiske Forening eller 
fra sin Prækestol strængt revsende Ord mod den 
fordærvelige Lære, der præker Kødets Lyst og Li- 
vets Hoffærdighed — og ikke en eneste Socialist 
faar nogen Sinde at vide, at Hs. Højærværdighed 
har ladet et udmærket smuktformet antisocialistisk 

Foredrag løbe af Stabelen. Eller en flittig Mand 
udgiver Bog efter Bog, fyldte allesammen med 
den kraftigste og mest kompetente Socialist- 
bekæmpelse. Bøgerne ere gode — men ikke en 
eneste Arbejder læser dem, Arbejderne læser deres 
eget Blad og hører deres egne Talere — de lever 
et Liv paa Samfundets Bund, kun udsatte for de 
Paavirkninger, Socialismens Agitatorer besørger. 
Hvad nytter saa Bekæmpelsen? 

Nej, den nytter intet. Naar van Zedlitz i 
den prøjsiske Landdag udtaler sit: Den altfor 
megen Folkeoplysning driver Befolkningen over i 
Socialismen — saa er disse Ord kun et Udtryk for 
det blinde Raseri, der griber Magthaverne ved at 
sé, at ingensomhelst Foranstaltning formaar at 
rive det arbejdende Folk ud af de socialistiske 
Vrangforestillinger. Men tro ikke, at det er mu- 
ligt at skrue Tidsaanden tilbage i Middelalde- 
rens Mørke! Det er Taabelighed, og det er ube- 
rettiget Pessimisme at tro, at der er ingen anden 
Udvej. 

En lille Smule godt Humør i Betragtningen 
af Socialismen vil ikke være at foragte — hvor 
mørkt man saa end ellers synes, at det ser ud. 
Med Rette kan man blive betænkelig ved at følge 

den Udvikling, der gaar for sig i Folkedybet Man 
fristes til at sige: Hvad skal Enden blive? Men 
selv om man personligt har følt det raa Pust af 
den Hadets og Skændighedens hæslige Virksom- 
hed i offenlig Forhandling, der er fulgt med So- 
cialismen, bør man ikke tabe Humøret, men be- 
vare den usvigelige Tro paa, at Udskejelsen og 
Usselheden nok løber Linen ud uden at gøre større 
Fortræd end den, der rækker over den Tid, i hvil- 
ken den øves. Og med denne Tro som Grund- 
lag tør man dristig sige sig løs fra den modsatte 
Sides Udskejelser — Forfølgelsen, Aandstvangen, 
Samvittighedsfrihedens og Ytringsfrihedens brutale 
Underkuelse — og anbefale en anden og bedre 
Socialistbekæmpelse — en Bekæmpelse paa prak- 
tiske Omraader. Ved en saadan Bekæmpelse, der 
er besværlig og utaknemlig, kan der maaske ud- 
rettes adskillig Gavn. Ved at fremme god jævn 
Udvikling, ved oprigtig Imødekommenhed, hvor 
en saadan lader sig praktisere, og ved en fornuftig 
Konservatisme, hvor en saadan er fornøden, ved 
en god Administration og ved folkelig Lovgivning 
og endelig ved sund og nøgtern Kritik af Socialis- 
mens Lærdomme og dens Personer udrettes der 
adskilligt mere end ved de barbariske Forholds- 

regler, som nu ligger og venter paa at jage So- 
cialismen ud af Verden. Disse barbariske Forholds- 
regler staar ganske vist i højere Kurs i den af 
Socialismens Virkninger irriterede og fortrædigede 
Befolknings Øjne. Det har altid været Menneskene 
kært at se deres politiske Modstandere hængte og 
flængte, og det vil vedblivende være dem kært, 
hvor ofte end Erfaringen lærer, at Hængningen 
og Flængningen er tarvelige Midler i Kampen 
mod aandelige Rørelser. Der vil altid være vil- 
ligt lyttende Øren overfor Raabet om Socialismens 
Bekæmpelse ad Kættervejen, men kun de rene 
Taaber kan tro, at f. Eks. Arbejderne herhjemme 
vilde vende sig med Afsky fra det socialistiske 
Uvæsen, hvis dansk Lov blev saa bestialsk, at det 
var muligt at sætte saa skikkelige Folk som P. 
Holm og J. Jensen i Tugthuset for Livstid. So- 
cialismen er det umuligt at bekæmpe, thi Socialis- 
men er ikke af Træ eller Sten; hvor to eller flere 
Mennesker er samlede i en fattig Baggaardsstue, 
dér er Socialismen, og den er der uden Hensyn 
til, om der sidder flere eller færre Socialistagita- 
torer i Tugthuset. Socialismen kan ikke bekæm- 
pes — lad os være tilfredse, hvis vi kan mildne 
dens Fremtidsvirkninger blot en lille Smule! Her 

er Virkeomraadet for dem, der ønsker Socialis- 
mens Bekæmpelse sat paa Dagsordenen. Ikke ved 
at udfordre eller haane Arbejderne og den Be- 
vægelse, der er rejst blandt dem, men ved, saa 
vidt gørligt, at tage Brodden af de hadefulde 
følelser mod Samfundet, der ligger til Grund for 
Bevægelsen, skal man nu om Dag søge at be- 
kæmpe dette afskyelige Uvæsen . . . Socialismen! 

